Strana mladých ľudí

Strana mladých ľudí, skratka Mladí ľudia (v rokoch 2003-2007 Ľudová únia, skratka ĽÚ, v rokoch 2007-2013 Liberálna strana, skratka LS) je mimoparlamentná politická strana pôsobiaca na Slovensku.

História

ĽÚ a LS 
Strana bola zaregistrovaná na Ministerstve vnútra SR 28. marca 2003 pod pôvodným názvom Ľudová únia. Vznikla odštiepením časti politikov od materskej ĽS-HZDS pod vedením Vojtecha Tkáča. V rokoch 2003 – 2006 mala zástupcov v parlamente, ktorí boli zvolení na kandidačnej listine ĽS-HZDS. Ich maximálny počet bol v roku 2003 11. Už po vzniku strany v roku 2003 sa uvažovalo o zlúčení s ďalšími odídencami z HDZS združenými v Hnutí za demokraciu. K tomu nedošlo, avšak strany zosúladili svoj postup pri voľbách v roku 2004, čo sa odzrkadlilo na spoločnej kandidátnej listine pre voľby do Európskeho parlamentu a pre podporu oboch strán pre Ivana Gašparoviča v prezidentských voľbách. 26. marca 2007 bol názov strany zmenený na názov Liberálna strana.

Mladí ľudia 
V roku 2013 stranu prevzala skupina študentov, resp. čerstvých absolventov, ktorí chceli vstúpiť do politiky, ale nie do niektorej z etablovaných strán. Hlavnými predstaviteľmi strany boli v roku 2015 členovia predsedníctva Jakub Kráľ, ktorý vyštudoval hospodársku informatiku, novinárka Petra Števková, ekonóm Richard Nagy a informatik Miloš Babušík. Novú stranu cez podpisy občanov nechceli zakladať kvôli nedostatkom financií. Preto sa dohodli s predstaviteľmi pôvodnej Liberálnej strany na prevzatí strany. Ich volebný program pre parlamentné voľby v roku 2016 zahŕňal opatrenia ako rovná daň, odluka cirkví od štátu, ako aj dve linky metra v Bratislave. V programe majú deväť priorít.

Volebné výsledky

Voľby do NR SR 
 2006 – neúčasť vo voľbách
 2010 – neúčasť vo voľbách
 2012 – neúčasť vo voľbách
 2016 – neúčasť vo voľbách

Voľby do Európskeho parlamentu 
 2004 – ako ĽÚ v koalícii s HZD. Koalícia získala 1,69 % hlasov a žiaden mandát v Európskom parlamente.
 2009 – neúčasť vo voľbách
 2014 – neúčasť vo voľbách
 2019 – neúčasť vo voľbách

Voľby do orgánov samosprávnych krajov 
 2013 – 1 kandidát na poslanca VÚC, nezvolený
 2017 – neúčasť vo voľbách

Komunálne voľby 
 2014 – 1 kandidát na starostu, nezvolený. 3 zvolení poslanci.
 2018 – strana postavila štyroch kandidátov na starostov v koalícii so stranou NAJ, žiaden nebol zvolený. Strana získala dva mandáty poslancov, 1 samostatne, 1 v koalícii s NAJ.

Volebné preferencie 
Volebné preferencie strany v percentách podľa Štatistického úradu SR.Od marca 2005 boli preferencie strany také nízke, že ju štatistický úrad v zozname neuvádza.

Politici Liberálnej strany 
Články o politikoch Liberálnej strany sú uvedené v kategórii Politici LS.

Vedenie strany 
Vedenie ĽÚ zvolené 9. októbra 2004 na republikovom kongrese strany v Spišskej Novej Vsi:
 Gustáv Krajči – predseda
 Vladimír Hricko – podpredseda pre verejnú správu a regionálnu politiku
 Ján Gabriel – podpredseda pre ekonomiku

Vedenie Mladých ľudí v októbri 2018:
 PhDr. Richard Nagy – predseda
 Ing.Jakub Kráľ – podpredseda
 Ing. Miloš Babušík – podpredseda

 od novembra 2018 podpredsedami Dominik Kubík a Marek Sedlák.

Predsedovia LS, ĽÚ, Mladých ľudí 
 2003 – 2004 Vojtech Tkáč
 2004 – 2012 Gustáv Krajči, Jakub Kráľ
 2017 – súčasnosť PhDr. Richard Nagy
 2022 – súčasnosť  Ing. Tomáš Draxler

Referencie

Externé odkazy 
 LS v registri strán MV SR

Liberálna strana
Politické strany na Slovensku – funkčné